ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

На основу члана 54. и 63. Закона о јавним набавкама („Службени гласник РС", бр. 124/12, 14/15 и 68/15), Комисија за јавну набавку број **ЈН/3000/0584/2017 (523/2017)**, за набавку : Репарација засуна ДН 350 НП 16 ТЕНТ-А, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 2.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**Питање 1.**

**У тачки 4.2 Додатни услови за технички капацитет тражи се, међу осталим, располагање мобилним апаратом за мерење тврдоће, количина 1 комад, што сматрамо сувишним, јер фирма која има дугогодишње искуство у раду на ремонту и репарацији арматуре за разне радне услове има развијен и проверен поступак одређивања тврдоће навареног слоја на заптивним површинама и сматрамо да су поступци које примењујемо поузданији од мерења тврдоће мобилним уређајем. Овакав захтев Наручиоца сматрамо специфичним,а пошто такав уређај на тржишту има и позамашну цену, да му је улога да дисквалификује већину понуђача и тражимо да се тај захтев брише из услова за технички капацитет о располагању алатом и опремом.**

**Одговор 1.**

**Према КД  - Додатни услови за учешће у поступку јавне набавке из члана 76 закона, страна 7/56, под редним бројем 6 наведено је којим алатом и опремом је потребно да Понуђач располаже довољним техничким капацитетом.**

**Захтевани мобилни апарат служи за мерење тврдоће на деловима заптивних површина огледала репарираног засуна и на заптивним површинама у неприступачном  делу у унутрашњости кућишта засуна које је неопходно у току међуфазне контроле после заваривања, затим провере остварене уједначене тврдоће репарираних заптивних површина и после извршене коначне машинске обраде наварених површина као и на крају завршне контроле.**

**Наручиоц недисквалифукује понуђаче у КД него због остваривања квалитета репарације засуна захтева неопходан уобичајени довољни технички капацитет. Наручилац остаје при захтеваним условима из конкурсне документације.**

**Питање 2.**

**У тачки 4.2 Додатни услови, за кадровски капацитет тражи се располагање једним дипломираним машинским инжењером заваривања IWE, што сматрамо сувишним, јер су захтеви Наручиоца  у погледу заваривања (наваривања) такви да у потпуности дефинишу технологију заваривања и да је тражени машински инжењер заваривања ИWЕ сувишан, јер нема могућности да утиче на поступак, односно за контролу урађеног довољан је и дипломирани машински инжењер који већ контролише процес репарације засуна. Овакав захтев Наручиоца сматрамо специфичним, захтева непотребно додатно ангажовање лица са стране, да му је улога да дисквалификује већину понуђача и тражимо да се тај захтев брише из
услова за кадровски капацитет.**

**Одговор 2.**

**Према КД  - Додатни услови за учешће у поступку јавне набавке из члана 76 закона, страна 8/56, под редним бројем 7 наведено је којим је потребно да Понуђач располаже довољним кадовским капацитетом.**

**Наручиоц није прописао технологију заваривања, као ни материјале који се користе приликом заваривања, него су у техничком опису репрације захтевани услови који су потребни да се остваре после завршене репарације засуна.**

**Дипломирани машински инжењер заваривања IWE прописује поступке заваривања, одређује опрему и материјал којим се заварује, број слојева и пролаза, затим врши међуфазну контролу и прати понашање основног материјала и заварене површине при заваривању. После завршеног процеса заваривања проверава визуелном контролом наварени слој и конвенцијалним методама без разарања материјала проверава могуће укључке материјала, напрслине,  порозности између основног материјала и навареног слоја.**

**Наручиоц не дисквалифукује понуђаче у КД него је предвидео могућност да Понуђачи имају своје радно ангажоване наведене извршиоце или по основу другог облика ангажовања ван радног односа, предвиђеног члановима 197-202. Закона о раду. Наручилац остаје при захтеваним условима из конкурсне документације.**

 **Питање 3.**

**У тачки 4.2 Додатни услови, за кадровски капацитет тражи се располагање са најмање 6 запослених извршилаца и наводи се којих. Да ли се мисли на шест радних места, односно шест различитих особа са својим именима и презименима, или на шест радних функција, јер код нас у фирми запослени који обављају посао бравара су уједно и заваривачи са атестом за заваривање, тако да је то онда четворица запослених на четири радна места, где бравари обављају и послове заваривача?**

**Одговор 3.**

**Према КД  - Додатни услови за учешће у поступку јавне набавке из члана 76 закона, страна 8/56 под редним бројем 7 Понуђач располаже довољним кадровским капацитетом ако има најмање 6 запослених извршилаца и то:**

**-       1 дипломирани машински  инжењер заваривања IWE**

**-       3 радника бравара III степен стручне спреме**

**-       2 заваривача за електро лучно заваривање**

**односно има радно ангажоване наведене извршиоце (по основу другог облика ангажовања ван радног односа, предвиђеног члановима 197-202. Закона о раду).**

**Захтева се 6 запослених извршилаца, а докази су: фотокопија пријаве, важећег уговора о ангажовању, фотокопија дипломе о стеченој стручној спреми и фотокопија важећих атеста за заваривање за наведени број заваривача по врсти поступка. Наручилац остаје при захтеваним условима из конкурсне документације.**

 КОМИСИЈА

\_\_\_\_\_\_\_\_\_\_\_\_

\_\_\_\_\_\_\_\_\_\_\_\_

\_\_\_\_\_\_\_\_\_\_\_\_